**Természetismeret- technika- magyar irodalom**

1. **Szervezés az óra elején**

Szükséges alapanyagok és eszközök előkészítése.

1. **Ráhangolódás**

**a. Beszélgetés**: Milyen „praktikákkal” tudjuk megvédeni közvetlen környezetünket?-

                           Az ötletbörze eredményét a gyerekek felírják a táblára.

**b. Olvasás**:  A Szitakötő folyóirat 2012/4 kiadványának 42.-43.oldalán található

**Mi lesz veled szemét**? című cikk 4. és 5. bekezdésének felolvasása egy-egy tanuló által.

**c. Vélemény**:  Számodra milyen új gondolatokat írt a környezet védelméről az író?

                        Vannak-e a táblára írt szavak között közösek a cikkel?

1. **Célkitűzés**

A mai órán hulladék anyagból – tojástartóból - bábokat fogunk készíteni, majd eljátsszuk  Az irigy testvér című magyar népmesét.

1. **A bábok elkészítése**

A bábok elkészítésének folyamatát megbeszéljük, majd a táblára kiteszem.

a.   A tojástartók kis mélyedéseit kinyírjuk. A testet ezután megformázzuk, festjük, mintázzuk.

b.   A karokat rögzítjük a testhez.

c.   Az arcot megrajzoljuk.

d.   A haj rögzítése a testhez.

e.   A fej rögzítése ragasztóval.

f.    Korona, kendő, kalap - szükség szerinti kiegészítők elkészítése, ragasztása.

1. **A mese elbábozása**

A bábok szereplők szerinti felosztása.

Mesélő kiválasztása.

A bábparavánnál Az irigy testvér (magyar népmese) eljátszása.

1. **Az órai munka értékelése**

**Technika óravázlat**

**Tantárgy:** technika

**Tanít:  Kovács Zsuzsa**

**Osztály:** 3. osztály

**Óra címe:** Csodálatos hópelyhek

**Óra témája, munkadarab:** hópelyhek készítése papírból

**Feladatok:** - esztétikus munkavégzésre nevelés

                  - pontos nyírás alkalmazása

                  - kreativitás fejlesztése

**Eszközök:** -fehér, vékony papírlapok

                - olló

                - ragasztó

                - cérna

                - vonalzó

                - ceruza

**Szemléltetés:** természetfotók hópelyhekről

**Koncentráció:** - irodalom - Fecske Csaba: Hó hull c. verse ( Szitakötő 2012/4 tél )

-          ének-zene - Vivaldi: Négy évszak - a Tél

**Az óra felépítése**

**I. Szervezés az óra elején:**

A szükséges alapanyagok, eszközök előkészítése

**II. Ráhangolódás:**

Mi jut eszedbe, ha meghallod azt a szót, hópehely? Gondolattérkép készítése a táblán, a gyerekek fantáziája szerint.

hideg                       fehér                  hógolyó

**HÓPEHELY**

                                                madáretető                  szánkó                  tél                   hógolyó

Természeti képek megjelenítése az interaktív táblán.

Beszélgetés a télről.

 - Mit szoktatok télen csinálni?

 - Téli időjárás, öltözék felelevenítése.

 - Milyen az időjárás télen?

 - Mely évszakok tartoznak a télhez?

 - Melyek a legjellemzőbb téli színek?

**III. Célkitűzés:**

A mai órán egy vershez fogtok hópelyheket készíteni papírból.

A Szitakötő újságból egy tanuló bemutatja Fecske Csaba: Hó hull c. versét.

Mozgásos játék a vershez kapcsolódva. Jó ujjgyakorlatot tesz lehetővé pl. a hóhullás.

**IV. A munkadarab elkészítése:**

Minden tanuló kétféle technikával készült hópelyhet fog gyártani. Munkavégzés közben hallgatják Vivaldi: Tél c. művét.

Hópehely 1:

Különböző szabásminták alapján érdekes hópelyheket készíthettek. Lehet négyzet és háromszög is a kiinduló forma.

A papírt félbe hajtjuk, majd ismét sarkot, sarokhoz illesztve megismételjük a hajtogatást. Ezután a hajtások mentén bevagdossuk a papírt. Az olló kacskaringós mozgatásával különböző, csipkézett mintát alkotunk. Lehet félköröket, háromszögeket is nyírni a hajtás mentén. A gyerekek kreativitása szab határt a lehetőségeknek.

(Ha több pelyhet is kivágtok, felfűzhetitek egy hosszú zsinórra, és kifüggeszthetitek a falra, vagy a lámpára. Ha csak néhány hópihét nyírtok ki, ragasszátok fel egy sötétebb alapra dísznek.)

Hópehely 2:

Vágjunk 4 db 7x2 cm-es csíkot, és ragasszunk belőle csepp alakot. Ezután vágjunk 4 db 5,5x2 cm-es csíkot, és ragasszunk belőle kisebb csepp alakot. Készítsünk 8 db 3,5x2 cm-es csíkot és készítsünk belőle gurigát.

Ragasszuk egymáshoz a 4 nagy csepp alakot. A többi kis cseppet a nagy cseppek közé, a gurigákat pedig a cseppek csúcsára helyezzük. Különféle elrendezéssel próbálkozhatnak a gyerekek, hiszen a természetben is minden hópihe egyedi mintázatú.

**V. A munkadarab bemutatása, értékelés:**

A tanulók egymás munkáját értékelik aszerint, kinek a legpontosabb a nyírása, ragasztása, ki helyzete el a legkreatívabban a hópelyheket. Az elkészült hópihékkel feldíszítjük a tantermet.

**VI: Külső szervezés az óra végén:**

A terem és a munkaasztalok rendjének helyreállítása.

**Tantárgy: Környezet  (1.o.)**

**Tananyag: Közlekedési ismeretek**

**Tanít: Ungainé Vértesi Tímea**

**I. óra**:

                 Séta a városban. Útközben a közlekedési ismeretek megbeszélése:

-          Gyalogosan hol közlekedünk? (Járdán lehetőleg jobb oldalon)

-          Hol mehetünk át az úttesten? (zebrán, vagy ha nincs zebra, biztonságosabb helyen, egyenes át, nem pedig átlósan. Minél kevesebb időt töltsünk az úttesten.)

-          Az úttesten való áthaladás előtt mit csinálunk? (Jól körbenézünk balra nézünk jobbra nézünk és megint balra nézünk, és ha nem jön semmilyen jármű, akkor átmehetünk)

-          Főútvonalon hol mehet át a gyalogos? (Csak is a zebrán.)

-          Mikor mehet át a gyalogos a zebrán? (Ha zöld a lámpa.)

-          Villogó a zöld jelzésnél érsz a zebrához elndulhatsz-e? (nem)

-          Ha már a zebra közepén vagy és villog a zöld, mit teszel? (Gyorsítom a lépteimet, hogy minél hamarabb átérjek és nem fordulok vissza.)

-          Ha van a járdán kijelölt bicikliút, gyalogosan hol megyek? (Fel van festve, hogy melyik rész a biciklisé és melyik rész a gyalogosé, és vigyázok, hogy gyalogosan ne menjek át a bicikliútra. Ezt sárga vonal jelzi.)

-          Ki az aki biciklivel jár iskolába?

-          Hol közlekedhetek biciklivel? (Bicikliúton, és ha nincs bicikliút az úttesten.)

-          Merre kell tartanom, melyik oldalon biciklizek? (Jobbra kell tartanom, az út jobb oldalán biciklizek.)

-          Egy kis gyerek biciklizhet főúton? (Nem, be kell töltenie a 12. életévét.)

-          Ha az úttesten biciklizel és le akarsz fordulni, ezt hogy jelzed? (kiteszem a karomat, abba az irányba amerre lefordulok)

-          Különböző táblák, felfestések és lámpák mellett haladunk el, és megbeszéljük jelentéseiket:

-          Sétából visszatérve megbeszéltük  a bicikli részeit:

      1.váz 2. kormány 3. nyereg 4. nyeregtartó 5. fékek 6. pedálok 7. hajtókarok 8. lánckerék 9. hajtólánc 10. váltó 11. teleszkópok 12. kerekek 13. láncvédő 14. sárvédő 15. lámpák

Megfelelő bicikli felszereltséget:

-          megbízható kormányberendezés

-          jól működő első és hátsó fék

-          csengő

-          előre fehér vagy sárga lámpa

-          hátulra piros lámpa

-          hátulra egy nem háromszög alakú piros színű fényvisszaverő

-          borostyánsárga színű küllőprizma

**II. óra**

**1.        Előkészítés:**

**2.   Hangulati előkészítés, motiváció:**

-      A szitakötő folyóiratból a **Találós kérdés** tanítói felolvasása

**3.    Célkitűzés:**

A mai órán a ismét a közlekedéssel fogunk foglalkozni és megismerkedünk egy szép verssel is.

**4.   Fő rész:**

A szitakötő folyóiratból a **Biciklivel suliba** c. vers tanítói felolvasása, majd tanulói felolvasás.

**Most figyelj** c. diasor levetítése:

-          memória és emlékezet fejlesztés

o         hallás után

o         vizualizáslás után

Csoportbontás következik:

1.csoport: KRESZ táblákat jelölő dominóval játszik, ahol a táblákat megnevezik

2. csoport: KRESZ táblákat jelölő memóriakártyával játszik, ahol a táblákat megnevezik

3. csoport: Képeket kapnak, ahol a kerékpároson fényvisszaverő mellény van. Ki kell színezni úgy hogy a képből kitűnjön a mellény és a tájat az éjszaka színeivel kell kiszinezni.

4.csoport: Kifestőt kapnak, ahol táblák vannak gyerekekkel, és ezt a valóságnak megfelelően kell kiszínezni.

5. csoport: A csapat tagjai kapnak egy-egy Szitakötő folyóiratot el kell olvasniuk a verset és illusztrációt kell készíteni hozzá.

   Minden csoport szónoka beszámol a munkájukról és arról, hogy mit tanult a feladatból.

**5.              Értékelés**